**Likumprojekta “Grozījumi likumā “Par nodokļiem un nodevām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par nodokļiem un nodevām” (turpmāk – Likumprojekts) paredz veikt grozījumus likumā “Par nodokļiem un nodevām”, nosakot Valsts robežsardzi kā vienu no kontrolējošajām iestādēm, kura savu funkciju nodrošināšanai, ir tiesīga pārbaudes laikā būvlaukumā, pieprasīt un saņemt elektroniskās darba laika uzskaites sistēmas (turpmāk – EDLUS) datus par personām, kuras datu pieprasījuma brīdī atrodas būvlaukumā, kā arī tiešsaistē izmantot Vienotās elektroniskās darba laika uzskaites datubāzi (turpmāk – VEDLUDB). Likumprojekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Iekšlietu ministrijas iniciatīva; 2. Robežsardzes likuma 13.panta 14., 15.punkts un Imigrācijas likuma 3.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeimā 2017.gada 22.jūnijā tika pieņemts likums “Grozījumi likumā “Par nodokļiem un nodevām””, kas paredz ar 2017. gada 1. oktobri ieviest elektronisko darba laika uzskaiti būvlaukumos, kuros tiek veikta jaunas trešās grupas būves būvniecība vai būvdarbi, kuru izmaksas ir viens miljons eiro vai vairāk (no 2020.gada 1.janvāra - 350 000 eurovai vairāk).  Likuma „Par nodokļiem un nodevām” 113.panta pirmā daļa nosaka, ka EDLUS tiek reģistrēti un uzkrāti dati:   1. par būvlaukumā nodarbinātu personu; 2. par personu, kura uzturas būvlaukumā, bet nav nodarbināta būvdarbu veikšanā būvlaukumā; 3. par galvenā būvdarbu veicēja noslēgto būvdarbu līgumu ar būvniecības ierosinātāju un, ja mainās līguma summa, par šī līguma grozījumiem.   Galvenais būvdarbu veicējs EDLUS reģistrētos un uzkrātos datus par būvlaukumā nodarbinātajām personām nodod iekļaušanai VEDLUDB (EDLUS uzkrāto datu nodošana glabāšanai centralizēti VEDLUDB paredzēta no 2020.gada 1.februāra). Savukārt, datus par personu, kura uzturas būvlaukumā, bet nav nodarbināta būvdarbu veikšanā būvlaukumā, tiek uzglabāti energoneatkarīgajos datu nesējos, tajā skaitā datu centru serveros, trīs gadus no brīža, kad dati reģistrēti EDLUS, proti, minētie dati netiek nodoti iekļaušanai VEDLUDB.  Šobrīd likuma „Par nodokļiem un nodevām” 114.panta otrā daļa paredz Valsts ieņēmumu dienestam un Valsts darba inspekcijai tiesības savu funkciju veikšanai, pārbaudes laikā būvlaukumā, pieprasīt no galvenā būvdarbu veicēja EDLUS datus par visām personām, kuras atrodas būvlaukumā, savukārt, galvenajam būvdarbu veicējam ir pienākums tos izsniegt.  Likuma „Par nodokļiem un nodevām” 114.panta piektā daļa nosaka, ka, VEDLUDB turētājs nodrošina galvenā būvdarbu veicēja nodoto datu uzkrāšanu, glabāšanu, izsniegšanu un tiešsaistes piekļuvi kontrolējošām institūcijām (Valsts ieņēmumu dienestam, Valsts darba inspekcijai, Būvniecības kontroles birojam) un Centrālajai statistikas pārvaldei.  Ievērojot Ministru kabineta 2018.gada 7.augusta sēdes protokollēmuma 2.punktu (prot. Nr.37, 73 §) un likuma “Par nodokļiem un nodevām” 112.panta pirmajā daļā noteikto, VEDLUDB ir Būvniecības informācijas sistēmas sastāvdaļa un tās pārzinis un turētājs ir Būvniecības valsts kontroles birojs.  No minētā tiesiskā regulējuma izriet, ka Valsts robežsardzei nav tiesību kā vienai no kontrolējošam iestādēm, veicot pārbaudi būvlaukumā, pieprasīt un saņemt EDLUS reģistrēto informāciju, kā arī Valsts robežsardzei nav piekļuves tiesību VEDLUDB.  Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešās valsts valstspiederīgos, kuri dalībvalstīs uzturas nelikumīgi 14.pants, kas Latvijas Republikā ir pārņemts ar Imigrācijas likumu, nosaka, ka dalībvalstis nodrošina, ka to teritorijā veic efektīvas un pienācīgas pārbaudes, lai kontrolētu, vai netiek nodarbināti to trešo valstu valstspiederīgie, kuri dalībvalstīs uzturas nelikumīgi.  Robežsardzes likuma 2.pants nosaka, ka Valsts robežsardzes funkcijas ir valsts robežas neaizskaramības nodrošināšana un nelegālās migrācijas novēršana. Atbilstoši noteiktajām funkcijām, Valsts robežsardze realizē tai noteiktus uzdevumus.  Pamatojoties uz Robežsardzes likuma 13.panta 15.punktu, viens no Valsts robežsardzes uzdevumiem ir kontrolēt kā tiek ievēroti noteikumi par ārzemnieku ieceļošanu, uzturēšanos (tajā skaitā ir saprotama arī ārzemnieku nodarbinātības kontrole), izceļošanu un tranzītu Latvijas Republikas teritorijā. Papildus tam, Imigrācijas likuma 3.pants nosaka, ka ārzemnieku ieceļošanu un uzturēšanos Latvijas Republikā atbilstoši savai kompetencei dokumentē un kontrolē arī Valsts robežsardze.  Ievērojot minēto, Valsts robežsardze ir viena no atbildīgajām iestādēm, kura nodrošina ārzemnieku ieceļošanas, uzturēšanās (tajā skaitā nodarbinātības) un izceļošanas kontroli Latvijas Republikā.  Ņemot vērā pieaugošo tendenci būvobjektos, kuros arvien vairāk tiek nodarbināti ārzemnieki (it īpaši no Austrumu partnerības valstīm pēc bezvīzu režīma ieviešanas), kuri tiek norīkoti uz Latvijas Republiku pakalpojumu sniegšanai, izmantojot Imigrācijas likuma 9.panta trešās daļas 6.punktā piešķirtās tiesības, un ārzemnieki, kuri iegūst tiesības uz nodarbinātību, Valsts robežsardzes amatpersonām intensīvāk jāveic ārzemnieku uzturēšanās (tajā skaitā nodarbinātības) nosacījumu ievērošanas kontroles pasākumi būvobjektos.  Valsts robežsardze, veicot ārzemnieku uzturēšanās nosacījumu ievērošanas kontroli, 2018.gadā ir konstatējusi 428 nelikumīgas nodarbinātības pārkāpumus (strādāšana bez piešķirtām tiesībām uz nodarbinātību un ārzemnieka nodarbināšanas aizlieguma pārkāpšana) (2019.gada deviņos mēnešos – 327, 2017.gadā – 134, 2016.gadā – 123), no kuriem lielākais nelikumīgas nodarbinātības pārkāpumu skaits konstatēts būvniecības nozarē (aptuveni 65%). Papildus tam, 2019.gada deviņos mēnešos būvobjektos konstatēti 6 nelikumīgas uzturēšanās valstī pārkāpumi, proti, 6 ārzemnieki (5 – Moldovas pilsoņi, 1 – Ukrainas pilsonis), kuri uzturējās Latvijas Republikā bezvīzu režīma ietvaros, pārsniedza 180 dienu laikā noteikto uzturēšanās termiņu, līdz ar ko Valsts robežsardze, pamatojoties uz Imigrācijas likuma 41.panata trešo daļu, izsniedza izbraukšanas rīkojumus, un 1 gadījumā (Ukrainas pilsonis) konstatēts, ka vīza izsniegta citam nolūkam, līdz ar ko personai tika atcelta vīza.  Visbiežāk konstatētie pārkāpumi:   1. Ukrainas, Moldovas pilsoņi ieceļo Latvijas Republikā bezvīzu režīma ietvaros kā tūristi, bet pēc ieceļošanas uzsāk darba attiecības, nenoslēdzot darba līgumus; 2. ārzemnieki tiek nodarbināti amatos, kuros nav saņemtas tiesības uz nodarbinātību; 3. ārzemnieks tiek nodarbināts pie vairākiem darba devējiem, bet tiesības uz nodarbinātību piešķirtas nodarbinātībai pie viena darba devēja; 4. nodarbinātā ārzemnieka darba izpildes vieta neatbilst piešķirtajām tiesībām uz nodarbinātību; 5. tiek pārsniegts pieļauto darba stundu skaits; 6. darba attiecības tiek uzsāktas pirms piešķirtas tiesības uz nodarbinātību; 7. tiek veikta komercdarbība bez tiesībām uz nodarbinātību (Latvijas Republikā reģistrē komercdarbību kā individuālais komersants, pēc kā noslēdz apakšuzņēmuma līgumu ar Latvijas uzņēmumu par celtniecības darbu veikšanu); 8. darba devējs citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā (turpmāk – Savienības dalībvalstis) neievēro tiesisko regulējumu attiecībā uz darbinieku norīkošanu (nav nosūtīšanas/komandējuma dokumentu, nav iekļauts citas Savienības dalībvalsts reģistros kā nodokļu maksātājs, darba līgums nav noslēgts ar norīkotāja uzņēmumu, darbinieks tiek komandēts pamatojoties uz cita uzņēmuma nosūtīšanas/komandējuma dokumentiem, nav noslēgti sadarbības līgumi starp uzņēmumiem); 9. tiek pārsniegts noteiktais uzturēšanās termiņš Latvijas Republikā.   Pamatojoties uz Robežsardzes likuma 15.panta pirmās daļas 12.punkta b) un c) apakšpunktu, Valsts robežsardzes amatpersonai ir tiesības, apmeklēt un apsekot komersanta telpas, uzņēmuma (organizatorisku vienību, kurās darba devēji nodarbina ārzemniekus) darba vietas, kā arī jebkuras citas vietas uzņēmumā, kas nodarbinātajam ir pieejamas darba gaitā, un no fiziskās vai juridiskās personas iegūt informāciju, dokumentus vai to kopijas, kas pamato ārzemnieka vai viņa uzaicinātāja sniegtās informācijas un ziņu patiesumu, proti, iegūt informāciju, dokumentus vai to kopijas, kas apstiprina ārzemnieka uzturēšanās mērķi Latvijas Republikā.  Likuma „Par nodokļiem un nodevām” 113.panta pirmās daļas 1. un 2.apakšpunkts nosaka, kādi dati tiek reģistrēti un uzkrāti EDLUS, proti no personas datiem EDLUS tiek reģistrēts būvlaukumā esošās personas vārds, uzvārds un personas kods vai dzimšanas dati (būvlaukumā nodarbinātajam var būt dzimšanas datu vietā norādīts vīzas vai uzturēšanās atļaujas numurs), ja nav personas koda. No minētā izriet, ka EDLUS netiek reģistrēta būvlaukumā esošās personas valstiskā piederība, līdz ar to, EDLUS nav iespējas atlasīt tikai datus par ārzemniekiem, kuri atrodas būvlaukumā. Tādējādi, lai Valsts robežsardze izpildītu vienu no tai noteiktajiem uzdevumiem, ko paredz Robežsardzes likuma 13.panta 15.punkts, Valsts robežsardzes amatpersonām ir nepieciešama informācija par visām būvlaukumā esošajām personām (tajā skaitā Latvijas Republikas pilsoņiem un nepilsoņiem), lai no tām identificētu ārzemniekus, kuri atrodas būvlaukumā (gan būvlaukumā nodarbinātus ārzemniekus, gan ārzemniekus, kuri atrodas būvlaukumā, bet nav nodarbināti būvdarbu veikšanā) un noskaidrotu vai tiek ievēroti ieceļošanas, uzturēšanās (t.sk. nodarbinātības) un izceļošanas no Latvijas Republikas nosacījumi.  No iepriekš minētā izriet, ka būvlaukumā nodarbināto ārzemnieku un ārzemnieku, kuri uzturas būvlaukumā, bet nav nodarbināti būvdarbu veikšanā būvlaukumā ieceļošanas, uzturēšanās (t.sk. nodarbinātības) un izceļošanas no Latvijas Republikas nosacījumu ievērošanas pārbaude nav iespējama bez visu būvlaukumā esošo personu datu apstrādes, kuras pārbaudes brīdī atrodas būvlaukumā un ir reģistrētas EDLUS. Tādējādi, EDLUS reģistrēto personu, kuras nav ārzemnieki (Latvijas Republikas pilsoņu un nepilsoņi), datu apstrāde Valsts robežsardzei ir nepieciešama, lai izpildītu Robežsardzes likumā noteikto pienākumu.  Valsts robežsardzes rīcībā ir informācija no Iedzīvotāju reģistra un Darba atļauju reģistra par likumīgu nodarbinātību. Jāatzīmē, ka zem likumīgas nodarbinātības „slēpjas” arī nelegālā nodarbinātība, kas izpaužas kā nodarbinātības noteikumu neievērošanā, piemēram, ārzemnieks strādā amatā, kurā tam nav piešķirtas tiesības uz nodarbinātību, ārzemnieks strādā vairāk darba stundas nekā tam piešķirtas pieļaujamās darba stundas, darba izpildes vieta neatbilst piešķirtajām tiesībām uz nodarbinātību, ārzemnieks nodarbināts pie vairākiem darba devējiem, taču tiesības uz nodarbinātību piešķirtas nodarbinātībai pie viena darba devēja.  Valsts robežsardzei nav informācijas par ārzemniekiem, kuri nodarbināti kādā citā Savienības dalībvalstī, un kurus darba devējs norīko darbā pakalpojumu sniegšanai Latvijas Republikā, proti, pamatojoties uz Imigrācijas likuma 9.panta trešās daļas 6.punktu, norīkotajiem darbiniekiem nav nepieciešams saņemt tiesības uz nodarbinātību, ja tie likumīgi uzturas Latvijas Republikā saistībā ar to, ka likumīgi strādā kādā citā Savienības dalībvalstī un darba devējs viņu norīko darbā pakalpojumu sniegšanai Latvijā uz laika posmu, kas nepārsniedz 90 dienas sešu mēnešu laikā. Tādējādi, minētie ārzemnieki netiek reģistrēti ne Iedzīvotāju reģistrā, ne Darba atļauju reģistrā un par šādiem ārzemniekiem Valsts robežsardzes amatpersonas iegūst informāciju tikai pārbaudes laikā būvlaukumā.  EDLUS reģistrētā informācija dod iespēju konstatēt:   1. kādi ārzemnieki atrodas būvlaukumā; 2. kādi ārzemnieki tiek nodarbināti būvlaukumā un kādi uzturas būvlaukumā, bet netiek nodarbināti būvdarbu veikšanā; 3. darba devēju (juridiska vai fiziska persona), kurš nodarbina ārzemnieku; 4. kādā amatā nodarbināts ārzemnieks; 5. vai netiek pārsniegtas pieļautās darba stundas; 6. vai tiek ievērots Imigrācijas likumā 9.panta trešās daļas 6.punktā noteiktais ierobežojums, – uzturēšanās Latvijas Republikā laiks - 90 dienas sešu mēnešu laikā; 7. vai tiek ievēroti uzturēšanās nosacījumi Latvijas Republikā (piemēram, vai nav pārkāpts noteiktais uzturēšanās termiņš Latvijas Republikā, vai patiesais uzturēšanās mērķis atbilst norādītajam).   EDLUS reģistrētā informācija par būvlaukumā esošajām personām Valsts robežsardzes amatpersonām sniedz informāciju par ārzemniekiem, kuri atrodas būvlaukumā (būvlaukumā nodarbinātiem ārzemniekiem un ārzemniekiem, kuri atrodas būvlaukumā, bet nav nodarbināti būvdarbu veikšanā) un ļauj noskaidrot vai tiek ievēroti ieceļošanas, uzturēšanās (t.sk. nodarbināšanas) un izceļošanas no Latvijas Republikas nosacījumi, proti, vai būvlaukumā nodarbinātais ārzemnieks tiek nodarbināts likumīgi, kā arī vai būvlaukumā esošais ārzemnieks, kurš nav nodarbināts būvdarbu veikšanā, ievēro uzturēšanās nosacījumus Latvijas Republikā (piemēram, ārzemnieks atrodas būvlaukumā kā materiālu piegādātājs, līdz ar to jāveic ārzemnieka uzturēšanās (tajā skaitā nodarbinātības) pārbaude, noskaidrojot vai patiesais ieceļošanas un uzturēšanās mērķis atbilst norādītajam).  Papildus tam, Robežsardzes likuma 13.panta 14.punktā noteikts, ka viens no Valsts robežsardzes uzdevumiem ir savas kompetences ietvaros izskatīt administratīvo pārkāpumu lietas un uzlikt administratīvos sodus. Valsts robežsardze, pamatojoties uz Latvijas Administratīvo pārkāpuma kodeksa (turpmāk – LAPK) 226.1panta pirmo daļu, izskata LAPK 189.1 pantā *‘Strādāšana bez darba atļaujas”* un 189.2 pantā *„Ārzemnieka nodarbināšanas aizlieguma pārkāpšana”* paredzētās administratīvo pārkāpumu lietas (attiecīgi, stājoties spēkā Administratīvās atbildības likumam - Valsts robežsardze, pamatojoties uz Imigrācijas likuma 68.7 pantu, veiks administratīvā pārkāpuma procesu par Imigrācijas likuma 68.4 un 68.5 pantā paredzētajiem pārkāpumiem). EDLUS reģistrētā informācija kalpo kā pierādījums administratīvo pārkāpuma lietās, kuras uzsāktas pret ārzemnieku vai tā darba devēju pēc LAPK 189.1 un 189.2 panta (attiecīgi, stājoties spēkā Administratīvās atbildības likumam – pēc Imigrācijas likuma 68.5 un 68.4 panta).  Ņemot vērā iepriekš minēto, EDLUS reģistrētā informācija par būvlaukumā esošajām personām, kuras atrodas būvlaukumā, Valsts robežsardzei ir nepieciešama, lai nodrošinātu tai noteiktu funkciju izpildi.  Tādējādi Likumprojekts paredz Valsts robežsardzei tiesības, savu funkciju nodrošināšanai, pārbaudes laikā būvlaukumā pieprasīt un saņemt EDLUS datus par visām personām, kuras datu pieprasījuma brīdī atrodas būvlaukumā, un tiešsaistē izmantot VEDLUDB, kurā tiek iekļauti EDLUS dati par būvlaukumā nodarbinātajām personām.  Likumprojekts paredz, ka Valsts robežsardze VEDLUDB (par būvlaukumā nodarbinātajām personām) un EDLUS reģistrētos datus (par būvlaukumā nodarbinātajām personām un par personām, kuras uzturas būvlaukumā, bet nav nodarbinātas būvdarbu veikšanā būvlaukumā) izmanto ārzemnieku ieceļošanas, uzturēšanās un izceļošanas reglamentējošo normatīvo aktu ievērošanas kontrolei. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts robežsardze. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais tiesiskais regulējums attiecas uz galveno būvdarbu veicēju, kurš veic būvdarbus savām vajadzībām vai ir noslēdzis līgumu ar būvniecības ierosinātāju par jaunas trešās grupas būves būvniecību vai par būvdarbiem, kuru izmaksas veido 1 miljonu euro vai vairāk. No 2020.gada 1.janvāra Likumprojektā ietvertais tiesiskais regulējums attieksies arī uz galveno būvdarbu veicēju, kurš nodarbināts jaunas trešās grupas būves būvniecībā vai būvdarbos, kuru izmaksas  350 000 eurovai vairāk.  Papildus tam, tas attiecas uz VEDLUDB pārzini un turētāju (pamatojoties uz 2018.gada 7.augusta sēdes protokollēmuma 2.punktu (prot. Nr.37, 73 §) VEDLUDB pārzinis un turētājs ir Būvniecības valsts kontroles birojs), kurš nodrošina galvenā būvdarbu veicēja nodoto datu uzkrāšanu, glabāšanu, iesniegšanu un tiešsaistes piekļuvi kontrolējošām iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums neietekmēs tautsaimniecību.  Likumprojekts uzliks pienākumu galvenajam būvdarbu veicējam arī Valsts robežsardzei pēc tās pieprasījuma, veicot pārbaudi būvlaukumā, uzrādīt un izsniegt EDLUS datus par personām, kuras datu pieprasījuma brīdī atrodas būvlaukumā. Savukārt, VEDLUDB pārzinim un turētājam jānodrošina arī Valsts robežsardzei kā vienai no kontrolējošajām institūcijām tiešsaistes piekļuve VEDLUDB. Taču, ņemot vērā to, ka minētajiem subjektiem likums „Par nodokļiem un nodevām” jau noteic minētos uzdevumus attiecībā pret citām kontrolējošām iestādēm (pienākums sniegt galvenā būvdarbu veicēja rīcībā esošu informāciju un nodrošināt piekļuvi informācijas sistēmai), Likumprojekts nebūtiski palielinās administratīvo slogu minētajiem subjektiem, kā arī sagaidāms, ka tas pozitīvi ietekmēs cīņu pret izvairīšanos no nodokļu nomaksas un novērsīs ārzemnieku nelikumīgu uzturēšanos valstī.  Likumprojekts neparedz radīt jaunu informāciju, bet gan sniegt galvenā būvdarbu veicēja rīcībā jau esošu informāciju, kas neradīs būtisku administratīvo slogu subjektam, kā arī tas nemaina VEDLUDB pārzinim un turētājam deleģētos uzdevumus. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai - galvenajam būvdarbu veicējam un Būvniecības valsts kontroles birojam, nepārsniedz 2000 *euro*. |
| 4. | Atbilstības izmaksu monetārs novērtējums | Sabiedrības grupām, lai nodrošinātu Likumprojekta izpildi, izmaksas neveidosies. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar*.* |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar*.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Ministru kabineta noteikumu projekts tiksievietots Iekšlietu ministrijas mājas lapā sadaļā „Sabiedrības līdzdalība”. |
| 3. | Sabiedrības līdzdalības rezultāti | Informācija par rezultātiem tiks norādīta pēc paziņojumā par līdzdalības procesu noteiktā termiņa. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nesašaurina un nepaplašina Valsts robežsardzes, funkcijas un uzdevumus.  Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Iekšlietu ministrs S.Ģirģens

Iekšlietu ministrijas valsts sekretārs D.Trofimovs

Valtenberga, 67913456

tatjana.valtenberga@rs.gov.lv